CELEX: 32017D1018(01)
Language: ro
Date: 2017-10-12 00:00:00
Title: Decizia Consiliului din 12 octombrie 2017 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banco de Portugal

18.10.2017   
            
            
               RO
            
            
               Jurnalul Oficial al Uniunii Europene
            
            
               C 350/2
            
         DECIZIA CONSILIULUI
   din 12 octombrie 2017
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banco de Portugal
   (2017/C 350/03)
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene din 24 august 2017 către Consiliul Uniunii Europene cu privire la auditorii externi ai Banco de Portugal (BCE/2017/24) (1),
   întrucât:
   
               (1)
            
            
               Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro trebuie să fie efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.
            
         
               (2)
            
            
               Mandatul actualului auditor extern al Banco de Portugal, PricewaterhouseCoopers& Associados – Sociedade de Revisores Oficiais de Contas, Lda., a încetat după efectuarea auditului aferent exercițiului financiar 2016. Prin urmare, este necesară desemnarea unor auditori externi pentru Banco de Portugal începând cu exercițiul financiar 2017.
            
         
               (3)
            
            
               Banco de Portugal a selectat Deloitte & Associados – Sociedade de Revisores Oficiais de Contas S.A. drept auditor extern pentru exercițiile financiare 2017-2021.
            
         
               (4)
            
            
               Consiliul guvernatorilor BCE a recomandat desemnarea Deloitte & Associados – Sociedade de Revisores Oficiais de Contas S.A. în calitate de auditor extern al Banco de Portugal pentru exercițiile financiare 2017-2021.
            
         
               (5)
            
            
               În urma recomandării Consiliului guvernatorilor BCE, Decizia 1999/70/CE a Consiliului (2) ar trebui modificată în consecință,
            
         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (10) se înlocuiește cu următorul text:
   
      „(10)   Se aprobă desemnarea Deloitte & Associados – Sociedade de Revisores Oficiais de Contas S.A. în calitate de auditor extern al Banco de Portugal pentru exercițiile financiare 2017-2021.”
   
   Articolul 2
   Prezenta decizie produce efecte la data notificării.
   Articolul 3
   Prezenta decizie se adresează BCE.
   
      Adoptată la Luxemburg, 12 octombrie 2017.
      
         
            Pentru Consiliu
         
         
            Președintele
         
         U. REINSALU
      
   
   
      (1)  JO C 292, 2.9.2017, p. 1.
   
      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).